สอบถามคุณหน่อยครับ ถ้าเรามีแผลที่เท้า เป็นแผลสดๆ แล้วถ้ามีแมลงวันที่ไปเกาะแผลสดของคนที่ติดเชื้อ hiv แล้วมาเกาะเราต่อทันที กรณีแบบนี้จะทำให้ติดเชื้อhivได้ไหมครับ
สวัสดีค่ะ การที่แมลงวันไปเกาะแผลสดของผู้ที่มีเชื้อ HIV แล้วบินมาเกาะที่แผลเราต่อ โอกาสที่จะติดเชื้อ HIV ถือว่าไม่มี เพราะปริมาณเลือดหรือน้ำเหลืองที่จะติดตัวแมลงวันมา ถือว่ามีน้อยมากมาก ไม่เพียงพอที่จะก่อให้เกิดโรคได้ค่ะ คล้ายกับกรณีที่ยุงไปกัดผู้ติดเชื้อ HIV แล้วไปกัดคนอื่นต่อ ก็ไม่ได้สามารถแพร่เชื้อ HIV ได้ค่ะ